ร้านก๋วยเตี๋ยวต้มยำเจ้าเด็ดย่านประชาชื่นร้านนี้มีชื่อว่า “มานาก๋วยเตี๋ยวหมู” (Ma Na Noodle) ซึ่งอยู่แถวๆ ตลาดบองมาเช่ เลยไปนิดหน่อยค่ะ ร้านอยู่ติดริมถนนเลย  เป็นร้านเก่าแก่ร้านนึงก็ว่าได้ค่ะเพราะเค้าเปิดมาเป็นสิบๆ เห็นจะได้และนะ เป็นร้านแบบตึกแถวธรรมดาๆ เลยค่ะ บรรยากาศก็เป็นร้านแบบมีแอร์กับไม่มีแอร์ ถ้าไม่มีแอร์นี่แอบร้อนนะ แต่ถ้าจะนั่งห้องแอร์เก็บเงินเพิ่มคนละ 5 บาทค่ะ ส่วนลูกค้าก็แน่นใช้ได้เลยทีเดียวค่ะ ส่วนเมนูที่ว่าร้านนี้อร่อยถูกใจใครหลายๆ คน จะเป็นก๋วยเตี๋ยวต้มยำ กับเกี๊ยวหมูทอด ซึ่งเกี๊ยวหมูเค้าแบบหมูสับแบบก้อนใหญ่มาก ไม่หวงหมูเลยค่ะ ห่อด้วยแป้งเกี๊ยวกรอบๆ จิ้มกับน้ำจิ้ม คือแบบทานและได้อรรถรสมากทีเดียว ฟินมากพูดเลยค่ะ!!!หรือยิ่งถ้าทานกับก๋วยเตี๋ยวด้วยแล้ว ก็ยิ่งฟินเข้าไปใหญ่เลยค่ะ ส่วนก๋วยเตี๋ยวต้มยำเค้าก็เครื่องแน่น หมูสับก็แน่น รสชาติเปรี้ยวหวานเข้มข้นโดนใจมากเลยทีเดียวค่ะ ราคาก็ไม่แพง อร่อย ประหยัด ชอบๆ ค่ะ